હીરા ઉદ્યોગના અગ્રણી બિઝનેસમેન તરીકે ગણના પામતા ચંદ્રકાંત સંઘવીની રૂ. 468 કરોડથી વધુની લોન વસુલાત માટે મામલતદાર કચેરીએ આકરી કાર્યવાહી કરવા માંડી છે. બુધવારે તેમની મિલકતો પર નોટિસ લગાડવાની કામગીરી હાથ ધરવામાં આવી હતી. અડાજણ અને કતારગામ વિસ્તારની મિલકતો પર નોટિસ લગાડી દીધી છે. એટલું જ નહીં પંદર દિવસ પછી નોટિસની મુદ્દત પૂરી થાય છે. એટલે, ત્યારબાદ કબજો લેવા માટે પોલીસ બંદોબસ્ત માટેની માંગણી પણ કરવામાં આવી છે. પખવાડિયા પછી મામલતદાર કચેરી આવી 27 મિલકતોનો કબજો લઈને બેંકને સુપરત કરશે.